**Materská škola Bernolákova 252, Námestovo**

**Školský vzdelávací program**

**„ZÁHRADA PLNÁ KVETOV“**

****

# Obsah

1. Základné údaje o škole
2. Vymedzenie vlastných cieľov a poslania výchovy a vzdelávania
3. Stupeň vzdelania, ktorý sa dosiahne absolvovaním školského vzdelávacieho programu
4. Vlastné zameranie školy
5. Dĺžka dochádzky a formy výchovy a vzdelávania
6. Učebné osnovy
7. Vyučovací jazyk
8. Spôsob a podmienky ukončovania výchovy a vzdelávania a vydávanie dokladu o získanom vzdelaní
9. Personálne zabezpečenie
10. Materiálno-technické a priestorové podmienky
11. Podmienky na zaistenie bezpečnosti a ochrany zdravia pri výchove a vzdelávaní
12. Vnútorný systém kontroly a hodnotenia detí a zamestnancov školy
13. Požiadavky na kontinuálne vzdelávanie pedagogických a odborných zamestnancov
14. **ZÁKLADNÉ ÚDAJE O ŠKOLE**

|  |  |
| --- | --- |
| **Názov školy**: | Materská škola |
| **Adresa:** | Bernolákova 252, 029 01 Námestovo |
| **Riaditeľka materskej školy**: | Iveta Madleňáková |
| **Druh školy:** | štátna materská škola |
| **Forma vzdelávania**: | denná |
| **Vyučujúci jazyk**: | slovenský |
| **Stupeň vzdelania**: | predprimárne |
| **Dĺžka štúdia**: | 3-4 roky -absolvovaním posledného ročníka vzdelávacieho programu odboru vzdelávania v materskej škole |
| **Kontakty**: | Telefón: 043/ 552 22 38  e-mail: bernolakova.skolka@gmail.com  www.msbernolakova.weblahko.sk |
| **Zriaďovateľ:** | Mesto Námestovo |
| **Adresa**: | Cyrila a Metoda 329/6, 029 01 Námestovo |
| **Kontakty**: | 043/550 47 11  skolstvo@namestovo.sk |

Školský vzdelávací program schválený v pedagogickej rade: 28.8.2019

Školský vzdelávací program prerokovaný v rade školy: 13.8.2019

**Platnosť dokumentu** : od 01.09.2019 do 30.06.2023

**2. VYMEDZENIE VLASTNÝCH CIEĽOV A POSLANIA VÝCHOVY**

**A VZDELÁVANIA**

Materská škola podporuje osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie. Pripravuje na život v spoločnosti v súlade s individuálnymi a vekovými osobitosťami detí.

Naším poslaním je vytvoriť materskú školu rodinného typu s úzkymi väzbami na rodičov. Chceme umožniť deťom prežiť aktívne a šťastné detstvo tým, že im vytvoríme pohodové a priateľské prostredie bez zbytočného stresu, kde sa budú cítiť dobre, kde bude vždy dobrá priateľská nálada a pochopenie. Budeme sa usilovať o rozvoj samostatných a sebavedomých detí cestou prirodzenej výchovy. Chceme položiť základy celoživotného vzdelávania všetkým deťom podľa ich možností , záujmu a potrieb, učiť ich zdravému životnému štýlu a ochrane prírody a prostredia v ktorom žijú.

Vlastné ciele a poslanie výchovy a vzdelávania v našej materskej škole sme si stanovili v súlade so všeobecnými cieľmi ustanovenými v Štátnom vzdelávacom programe pre predprimárne vzdelávanie v materských školách s cieľmi výchovy a vzdelávania ustanovenými v školskom zákone, s cieľmi stanovenými v koncepčnom zámere rozvoja materskej školy, s potrebami a záujmami detí, zákonných zástupcov a pedagogických zamestnancov a vlastným zameraním školy.

**CIELE:**

* Rozvíjať environmentálne cítenie, viesť deti k ochrane zdravia, rozvíjať návyky súvisiace so zdravým životným štýlom, podporovať osobnosť a záujmy každého dieťaťa
* Podporovať a rozvíjať potenciál dieťaťa, viesť dieťa k samostatnosti, budovať jeho sebaistotu a pomáhať mu komunikovať.
* Rozvíjať schopnosti dieťaťa pozorovať, orientovať sa v dopravnom prostredí materskej školy.
* Utvárať a rozvíjať národné povedomie detí prostredníctvom ľudovej slovesnosti, obohacovať výchovu a vzdelávanie o regionálne prvky.
* Edukačným pôsobením na dieťa napomáhať vyváženému rozvíjaniu všetkých stránok školskej spôsobilosti.
* Depistáž predškolákov s posúdením školskej zrelosti / zabezpečuje Centrum pedagogicko – psychologického poradenstva a prevencie – CPPPaP so súhlasom rodičov/
* Logopedická terapia – uskutočňuje sa v priestoroch MŠ 2x mesačne na základe logopedickej depistáže a súhlasu rodičov s cieľom odstrániť alebo aspoň zmierniť narušenie komunikačnej schopnosti u detí a eliminovať edukačné nedostatky, ktoré z nej vyplývajú
* Tematické stretnutia s odborníkmi / stomatológ, psychológ, oftalmológ/
* Organizovať krúžky s cieľom integrovane rozvíjať všetky vzdelávacie oblasti rozvoja osobnosti dieťaťa a so zameraním sa na individuálny prístup k dieťaťu.

**Ciele realizácie krúžkovej činnosti:**

* utvárať u detí návyk zmysluplne využívať voľný čas
* kultivovať a celostne rozvíjať osobnosť dieťaťa
* rozvíjať u detí špecifické kompetencie, na ktoré majú predpoklady
* viesť deti ku kooperácií, spolupráci
* rozvíjať u detí potrebu aktívneho sebarozvoja, sebaregulácie a sebareflexie

Krúžková činnosť v MŠ sa organizuje v popoludňajších hodinách od 13:00 hod. do 14:00 hod.na základe informovaného súhlasu zákonného zástupcu.

Krúžková činnosť je organizovaná v priestoroch MŠ od 1. 10. do 30.5. v danom roku.

Personálne zabezpečenie- pedagogickí zamestnanci Centra voľného času „Maják“ v Námestove.

Materiálno- technické zabezpečenie – Centrum voľného času „Maják“ v Námestove.

**Krúžky:**

1. Šikulkovia - rozvoj tvorivosti

2. Angličtina hrou- oboznámiť sa s cudzím jazykom

3.Z rozprávky do rozprávky- dramatická výchova

**3. STUPEŇ VZDELANIA, KTORÝ SA DOSIAHNE ABSOLVOVANÍM**

**ŠKOLSKÉHO VZDELÁVACIEHO PROGRAMU**

Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole. Predprimárne vzdelávanie ukončuje dieťa spravidla v školskom roku, v ktorom do 31. augusta dosiahne šiesty rok veku a dosiahne školskú spôsobilosť. Predprimárne vzdelávanie môže dieťa ukončiť aj vtedy, ak nedovŕšilo šiesty rok veku, ale podľa vyjadrenia príslušného školského zariadenia výchovného poradenstva a prevencie a všeobecného lekára pre deti a dorast môže plniť povinnú školskú dochádzku (predčasné zaškolenie dieťaťa na žiadosť rodičov). Dokladom o získanom stupni vzdelania je Osvedčenie o absolvovaní predprimárneho vzdelávania, ktoré vydáva materská škola na vlastnú žiadosť zákonného zástupcu.

**4. VLASTNÉ ZAMERANIE ŠKOLY**

Materská škola sa nachádza v peknom prostredí vhodnom na pozorovanie, pohybové aktivity, sledovanie prírodných javov, drobných živočíchov a rastlín. Vhodné podmienky nám umožňujú obohacovať výchovu a vzdelávanie o environmentálne cítenie.

Zameriavame sa na oblasť ekológie a environmentálnej výchovy:

* Chrániť prírodu
* Zber a triedenie odpadového materiálu
* Viesť deti k práci v záhrade, starostlivosť o rastliny, k zdravému životnému štýlu.
* Zaoberať sa témami prírody a životného prostredia
* Prebúdzať a ďalej rozvíjať emocionálny vzťah k prírode, naučiť sa ju vnímať
* Rozvíjať evnvironmentálne cítenie prostredníctvom ekologických aktivít
* Na elementárnej úrovni rozvíjať u detí vedomosti a pripravenosť ekologicky  
  myslieť a konať, schopnosť šetrne zaobchádzať s prírodou a jej zdrojmi
* Využívať alternatívne možnosti práce (napr. terénne práce, pokusy, experimenty)

Zámerom výchovného pôsobenia, filozofiou našej školy a prostredníctvom projektov/ Školské projekty - strana 10- 14/ je vytvoriť materskú školu otvorenú verejnosti s úzkou spoluprácou rodičov a inštitúcií, ktoré sa podieľajú na výchove a vzdelávaní. Chceme umožniť deťom prežiť aktívne a šťastné detstvo tým, že im vytvoríme príjemné a priateľské prostredie, kde sa budú cítiť dobre, kde budú priateľské vzťahy, pochopenie a láska.

# 5. DĹŽKA DOCHÁDZKY A FORMY VÝCHOVY A VZDELÁVANIA

Materská škola poskytuje deťom predprimárne vzdelávanie v čase od 6:00 do 16:15 hodiny na základe potrieb a požiadaviek zákonných zástupcov a súhlasného stanoviska zriaďovateľa. Dĺžka štúdia je niekoľkoročná, podľa požiadaviek zákonných zástupcov dieťaťa a kapacitných podmienok školy.

Predprimárne vzdelávanie sa uskutočňuje formou:

a) celodenného niekoľkoročného predškolského vzdelávania,

b) poldenného zaškolenia v rozsahu štyroch až päť hodín denne v dopoludňajšom čase

**6. UČEBNÉ OSNOVY**

V zmysle § 9 ods. 5) a 6) školského zákona sú učebnými osnovami ŠkVP ZÁHRADA PLNÁ KVETOV vzdelávacie štandardy Štátneho vzdelávacieho programu pre predprimárne vzdelávanie v materských školách (2015). Je dostupný na webovom sídle Ministerstva školstva vedy, výskumu a športu SR. (Bližšie pozri: <http://www.minedu.sk/data/att/7828.pdf>).

**VÝCHODISKÁ PLÁNOVANIA VÝCHOVNO-VZDELÁVACEJ ČINNOSTI**

* Plánovanie výchovno-vzdelávacej činnosti vychádza z vlastných cieľov, poslania a zamerania MŠ, z analýzy výchovno-vzdelávacej činnosti za predchádzajúce obdobie, projektov prebiehajúcich v MŠ a z rozhodnutia pedagogickej rady.
* Výchovno-vzdelávacia činnosť je plánovaná týždenne vzhľadom na špecifiká práce v materskej škole s celodennou výchovou a vzdelávaním, kedy predprimárne vzdelávanie zabezpečujú striedavo na zmeny dve učiteľky. Plán výchovno-vzdelávacej činnosti chápaný ako súčasť prípravy na výchovno-vzdelávaciu činnosť, ktorého forma a spôsob vedenia sú schválené pedagogickou radou.
* Východiskami plánovania je 10 tematických celkov. Tvorili sme ich podľa mesiacov s prihliadnutím na ročné obdobia a na rôzne sviatky či spoločenské udalosti. Každý celok obsahuje 3-5 tém podľa pracovných týždňov v danom mesiaci. Všetky výkonové štandardy zo štátneho vzdelávacieho programu , ktoré ma dieťa splniť po ukončení predprimárneho vzdelávania sú súčasťou nášho vzdelávacieho programu. Učebné osnovy sú spoločné pre všetkých pedagogických zamestnancov. Pridržiavajú sa spravidla vekového zloženia v danej triede a rozvojových osobitostí detí.
* Výchovno-vzdelávaciu činnosť máme naplánovanú týždenne. V prípade, že sa v mesiaci vyskytnú voľné dni (dni pracovného voľna), ako aj školské jarné, jesenné a zimné prázdniny (kedy sa výchovno-vzdelávacia činnosť kvôli zlučovaniu tried plánuje a realizuje formou voľných hier detí), zaradený počet vzdelávacích oblastí na časový úsek jedného mesiaca sa skracuje. Plánovanie vzdelávacích oblastí v rámci popoludňajších cielených vzdelávacích aktivít je plne v kompetencii učiteliek konkrétnych tried v súlade s témou týždňa.
* Súčasťou plánovania je zohľadnenie vymedzených tém, ktoré sú interným materiálom materskej školy. Voľba konkrétnej témy a dĺžka jej časového úseku je na uvážení a dohode učiteliek danej triedy. Témy predstavujú ucelenú opornú konštrukciu pre štruktúrovanie konkrétneho obsahu vzdelávania, ale zohľadňujú i zmysluplný situačný kontext aktivít s deťmi v rámci určitého obdobia, ako i tradíciu a podmienky našej materskej školy. Jednotlivé témy je možné podľa potreby učiteliek danej triedy zlúčiť, prípadne akokoľvek zmeniť ich poradie z dôvodu materiálno-technického zabezpečenia plánovaných aktivít v triedach.
* Pri realizácii projektov a centrálnych aktivít materskej školy je potrebná spolupráca medzi všetkými učiteľkami, ale i vedením materskej školy. Učiteľka plánuje systematickým spôsobom od menej náročných požiadaviek na dieťa k náročnejším a rešpektuje metodické postupy špecifické pre jednotlivé vzdelávacie oblasti. Výkonové štandardy môžu v rámci plánovaných aktivít deliť, ale i integrovať do logických celkov podľa vlastného uváženia zohľadňujúc rozvojové možnosti detí v konkrétnej triede.
* Na základe hlbšieho poznania charakteristiky jednotlivých vzdelávacích oblastí, ako aj poznania vzdelávacích štandardov, si učiteľka samostatne volí vhodné metódy, stratégie, formy a prostriedky pre svoju plánovanú výchovno-vzdelávaciu činnosť. Ich výber a uplatňovanie je právom každého pedagogického zamestnanca.
* V čase letných prázdnin sa výchovno-vzdelávacia činnosť plánuje a realizuje formou voľných hier detí podľa plánu letnej činnosti.
* Pri plánovaní výchovno-vzdelávacej činnosti učiteľky dôsledne uplatňujú princípy inkluzívneho vzdelávania - **prispôsobenie vzdelávacieho prostredia deťom a ich potrebám.** Inkluzívne vzdelávanie vychádza z predpokladu, že každé dieťa je jedinečné, má svoje silné aj slabšie stránky, teda aj jedinečné vzdelávacie potreby. Rôznorodosť detí v triede a v škole je vnímaná ako niečo prirodzené a normálne. Cieľom inklúzie je pomôcť všetkým deťom naplniť svoj potenciál a dosiahnuť osobné maximum v prirodzenej skupine svojich rovesníkov. V prípade inkluzívneho vzdelávania, môžeme hovoriť o posune od „začleňovania detí so znevýhodnením" k snahe vytvárať „školy pre všetkých".
* Do plánovania sa premieta profilácia MŠ ako aj realizácia projektov a súťaží, do ktorých je MŠ zapojená.

|  |  |  |
| --- | --- | --- |
| **MESIAC** | **OBSAHOVÉ CELKY** | **TÉMY** |
| **SEPTEMBER** | **Môj domov** | **Moja MŠ**  **Moja rodina**  **Naše mesto**  **Naša krajina** |
| **OKTÓBER** | **Farebná jeseň** | **Pozor červená**  **Farby jesene**  **Ovocie**  **Zelenina**  **Počasie** |
| **NOVEMBER** | **Ľudia** | **Ľudské telo**  **Zdravý škôlkar**  **Profesie**  **Veci okolo nás** |
| **DECEMBER** | **Čas radosti** | **Mikuláš**  **Vôňa medovníkov**  **Vianoce** |
| **JANUÁR** | **Nový rok** | **Zimné radovánky**  **Časové vzťahy**  **My sa chrípky nebojíme** |
| **FEBRUÁR** | **Zima ešte neodišla** | **Zvieratká v zime**  **Vtáky v zime**  **Fašiangy**  **Neživá príroda** |
| **MAREC** | **Divadlo v MŠ** | **Moja najmilšia kniha**  **Rozprávkový týždeň**  **S deťmi pre deti**  **Komunikačné média** |
| **APRÍL** | **Jar je tu** | **Jarné prebúdzanie**  **Veľkonočné sviatky**  **Domáce zvieratá**  **Stromy v lese** |
| **MÁJ** | **Príroda** | **Kvety pre mamičku**  **Rastliny v záhrade**  **Život pri vode**  **Hmyz** |
| **JÚN** | **Prichádza leto** | **Deti a svet**  **Vesmír očami detí**  **Exotické zvieratá**  **Letné športy** |

**7. VYUČOVACÍ JAZYK**

Vyučovacím jazykom, v ktorom sa realizuje predprimárne vzdelávanie v našej materskej škole, je štátny jazyk na území Slovenskej republiky – slovenský jazyk.

8. SPÔSOB, PODMIENKY UKONČOVANIA VÝCHOVY A VZDELÁVANIA A VYDÁVANIE DOKLADU O ZÍSKANOM VZDELANÍ

Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole. Predprimárne vzdelávanie ukončuje dieťa spravidla v školskom roku, v ktorom do 31.augusta dosiahne šiesty rok veku a dosiahne školskú spôsobilosť.

Predškolské vzdelávanie môže dieťa ukončiť aj vtedy, ak nedovŕšilo šiesty rok veku, ale podľa vyjadrení príslušného školského zariadenia výchovného poradenstva a prevencie a všeobecného lekára pre deti a dorast môže plniť povinnú školskú dochádzku (predčasné zaškolenie dieťaťa na žiadosť rodičov).

Dokladom o získanom stupni vzdelania je osvedčenie o absolvovaní predprimárneho vzdelávania. Učiteľky spolu s rodičmi deťom na rozlúčku pripravia výnimočný deň spojený so slávnosťou. Slávnostná rozlúčka predškolákov je spojená s programom, fotoprezentáciou a odovzdávaním osvedčenia alebo spomienkovým listom a drobnými darčekmi.. Na rozlúčke sa spravidla zúčastňujú aj rodičia detí.

Deťom, o ktorých materská škola vie, že budú mať odložené plnenie povinnej školskej dochádzky a budú navštevovať materskú školu aj v nasledujúcom školskom roku, sa osvedčenie o absolvovaní predprimárneho vzdelávania nevydáva.

**9. PERSONÁLNE ZABEZPEČENIE**

Výchovno-vzdelávaciu činnosť v materskej škole vykonáva 8 učiteľov predprimárneho vzdelávania (vrátane riaditeľky), ktorí spĺňajú:

• podmienky odbornej a pedagogickej spôsobilosti v súlade s platnou legislatívou,

• v každodennej pedagogickej práci preukazujú odborné a pedagogickopsychologické spôsobilosti,

• sú schopní profesijného a osobnostného rozvoja,

• ako súčasť kolektívu sú schopní vzájomnej efektívnej a ľudsky podporujúcej komunikácie a spolupráce.

Vedúci pedagogickí zamestnanci:

• vytvárajú predpoklady pre fungujúce, motivujúce a spolupracujúce spoločenstvo v škole s náročnou profesionálnou klímou a podporujúcim prostredím,

• starajú sa o svoj odborný a osobnostný rast, ako aj všetkých členov kolektívu a vytvárajú preň podmienky.

Kvalifikovanosť učiteliek je 100%-ná. Jedna učiteľka má ukončené vysokoškolské vzdelanie 1. stupňa , ostatní majú úplné stredné odborné vzdelanie v požadovanom odbore. Dvaja pedagogickí zamestnanci majú 1. atestáciu. Riaditeľka má pravidelne dopĺňané inovačné funkčné vzdelávanie.

# 10. MATERIÁLNO-TECHNICKÉ A PRIESTOROVÉ PODMIENKY

Materská škola je 4-triedna a je umiestnená v 2 účelových budovách. V každej budove sú na prízemí 2 šatne pre 2 triedy- jedna trieda je na prízemí a druhá na poschodí. Pri každej triede je spálňa, kuchynka a jedáleň v ktorej sa deti stravujú, sociálne zariadenia, účelové priestory pre personál, kabinet.

Súčasťou MŠ je hospodárska budova, v ktorej sa nachádzajú sklady, kuchyňa, práčovňa, priestory na krúžkovú činnosť a kancelária riaditeľky MŠ. Každá budova má samostatný vchod a sú prepojené krytou terasou.

Prostredie MŠ vytvára podmienky pre celkovú pohodu dieťaťa. Pozitívne ovplyvňuje osobnosť dieťaťa uspokojuje jeho psychické, citové a telesné potreby. Je útulné, príjemné a harmonické. Deti sa spoločne so zamestnancami starajú o poriadok a jeho estetickú úpravu. Súčasťou materiálno-technického vybavenia je školská knižnica, učebné pomôcky, telovýchovné náradie a náčinie, hudobné nástroje, didaktická a audiovizuálna technika, výpočtová technika.

Podmienkou kvalitného plnenia školského vzdelávacieho programu je dostatočné vybavenie spotrebným materiálom na výtvarné, grafomotorické, pracovné činnosti.

Základným nábytkom pre deti sú stoly a stoličky. Stolíky sú umiestnené vo svetlej časti miestnosti so správnym dopadom svetla.

Zariadenie je jednoduché, prispôsobené počtu detí, je bezpečné a rozvíja estetické cítenie detí.

Ležadlású dostatočne pevné a stabilné, dobre tepelne izolované.

Exteriérmaterskej školytvorí detské ihrisko, záhrada, spevnené plochy. Zariadením ihriska sú: preliezačky, hojdačky, pieskoviská. Oplotenie záhrady je nevyhnutné z bezpečnostných a hygienických dôvodov.

Zariadenie, ktoré je v záhradestabilne nainštalované, je pevné a odolné voči mechanickým zásahom a poveternostným vplyvom.

Záhrada je neoddeliteľnou súčasťou edukačného prostredia materskej školy. Slúži na realizáciu rôznych organizačných foriem: pobyt vonku, cielené vzdelávacie aktivity, pohybové aktivity, hrové činnosti, priestor pre zdolávanie prírodných aj umelých prekážok, priestor pre spontánne a riadené hry, pre oddych a relaxáciu – lavičky, tienisté miesta pod stromami. Estetiku školského dvora dotvára výsadba ihličnatých a listnatých stromov v celom priestore školského dvora a aj kvetinové hriadky. Deti tu majú možnosť využívať preliezky, šmýkalky, rôzne sezónne hračky a pomôcky do piesku, prípadne do snehu.

V  roku 2010 budovy MŠ prešli rekonštrukciou a v roku 2013 sa zrekonštruovala hospodárska budova, v rokoch 2017-2018 boli zrekonštruované sociálne zariadenia, kuchynky, prebehla výmena radiátorov.

**11. PODMIENKY NA ZAISTENIE BEZPEČNOSTI A OCHRANY ZDRAVIA PRI VÝCHOVE A VZDELÁVANÍ**

Problematika zaistenia bezpečnosti a ochrany zdravia pri výchove a vzdelávaní je podrobne rozpracovaná v školskom a prevádzkovom poriadku materskej školy.

**12. VNÚTORNÝ SYSTÉM KONTROLY A HODNOTENIA DETÍ A ZAMESTNANCOV ŠKOLY**

Vnútorný systém kontroly a hodnotenia detí a vnútorný systém hodnotenia zamestnancov školy je podrobne rozpracovaný v ročnom pláne vnútornej kontroly školy.

Cieľom hodnotenia práce školy je, aby deti, rodičia, učitelia aj verejnosť získali informácie o kvalite práce školy ,aká je úroveň výchovno-vzdelávacích výsledkov , úroveň vedomostí a spôsobilosti detí.

Hodnotenie uskutočňujeme formou pedagogickej diagnostiky. Zahŕňa procesy a aktivity, ktoré napomáhajú získať o dieťati komplexné poznatky. Každé dieťa má portfólio svojich prác a výrobkov, ktoré je súčasťou diagnostického procesu. Písomnú diagnostiku detí vykonávajú učiteľky tri – krát v roku v diagnostických hárkoch a na základe toho spracujú polročne hodnotenie výchovno – vzdelávacích výsledkov. Pri hodnotení detí úzko spolupracujeme s CPPPaP v odbornom poradenstve a pripravenosti na vstup do prvého ročníka ZŠ. Každoročne prebieha testovanie školskej zrelosti.

Vnútorná školská kontrola je zameraná na všetkých zamestnancov školy a prevádza sa podľa plánov vnútroškolskej kontroly a hospitačnej činnosti. Prostredníctvom autoevalvácie sa hodnotia 2x ročne výchovno-vzdelávacie výsledky detí a priebeh výchovno-vzdelávacej činnosti. Na pravidelných pedagogických poradách vyhodnocujeme plnenie úloh z plánu práce a plánov spolupráce s inými inštitúciami, taktiež výsledky z hospitačnej a vnútroškolskej činnosti. Výsledky za školský rok zverejňujeme v správe o výchovno-vzdelávacej činnosti, ktorá sa prerokuje v pedagogickej rade, rade školy a v mestskom zastupiteľstve.

**13. POŽIADAVKY NA KONTINUÁLNE VZDELÁVANIE PEDAGOGICKÝCH A ODBORNÝCH ZAMESTNANCOV**

Problematika kontinuálneho vzdelávania pedagogických zamestnancov je podrobne rozpracovaná v ročnom pláne kontinuálneho vzdelávania pedagogických zamestnancov.

**ŠKOLSKÉ PROJEKTY**

**Ľudové tradície**

*Cieľom projektu je primeranou formou priblížiť ľudové tradície slovenského národa. Pre deti sú ľudové tradície podnetom na pozorovanie prírody, oboznamovanie sa so spoločenským prostredím a životom. Tiež na rozvíjanie detskej tvorivosti, zručnosti, láske k domovu, materinskému jazyku, rozvoj fantázie a obrazotvornosti.*

***Evička nám ochorela***

*Deťom sú sprostredkované základné informácie o tom, čo je zdravie, ako sa starať o svoje zdravie, ale hlavne sa naučia, ako predchádzať úrazom a iným poškodeniam zdravia, poskytnúť prvú pomoc.*

***Adamko hravo zdravo***

*****Cieľom projektu  je skvalitnenie života detí a rodiny kreatívnym akceptovaním zásad podpory a rozvoja zdravia , v prepojení so zásadami výchovy proporcionálnej a environmentálnej výchovy a vzdelávania.*

***Právo na detský úsmev***

*Deti sú budúcnosť ľudstva - však aj najzraniteľnejšou skupinou, ktorá vzhľadom na vek nie je schopná uplatňovať svoje práva. Preto potrebuje osobitnú ochranu a pomoc. Jednou z možností je výchova a vzdelávanie detí k ich právam a právam iných, k empatii, tolerancii a zodpovednosti od útleho detstva.*

***Bezpečko na ceste***

 *Cieľom projektu je utvárať  u detí poznatky o bezpečnom a etickom správaní sa na komunikáciách a praktických situáciách uplatňovať zásady bezpečného správania sa v cestnej premávke.*

***Zdravý životný štýl***

*****Materská škola v oblasti vývinu súvisiaceho s výživou má napomáhať zdravému telesnému rastu, rozvíjať schopnosti a osobnosť dieťaťa. Tento proces rozvíjame  podpornými aktivitami:*


* *​Svetový deň výživy*
* *Deň mlieka*
* *Pitný režim*
* *Športové dni a súťaže, okresná olympiáda*
* *Vychádzky spojené s environmentálnou výchovou*
* *Otužovanie prostredníctvom pobytu vonku*
* *Príležitostná nástenky a výstavky*
* *Besedy k zdravej výžive*
* *Stomatologický plán*
* *Program prevencia obezity*
* *Program duševného zdravia*
* *Program školské ovocie*

**Strom života -**Stromáčik

Strom života je environmentálna, mimovládna, dobrovoľná a nezisková organizácia*.*Pozornosť venuje aj témam zameraným na osobnostnýrozvoj detí a mládeže, predovšetkým*na*rozvoj tvorivosti, komunikačných a prezentačných zručností ako aj projektové riadenie. V rámci komunikačných zručností sa zameriava na argumentáciuprostredníctvom exaktne overených faktov, nenásilne obhajovanie vlastného názoru a rešpektovanie názorov iných. Strom života podporuje aj umelecké aktivity mladých ľudí.

***Dajme spolu gól***

*****Slovenský futbalový zväz ako národný športový zväz zodpovedný za rozvoj mládežníckeho futbalu na Slovensku realizuje projekt DAJME SPOLU GÓL , ktorého hlavnou úlohou je spoluorganizovať futbal u detí v MŠ*

**

**ŠACH NA ŠKOLÁCH**

V školskom roku 2018/2019 sa naši predškoláci zapojili do projektu „Šach na školách“, ktorý realizuje Slovenský šachový zväz.

**Šach zvyšuje inteligenciu detí a prospieva im v nasledujúcich oblastiach:**  
  
**Pozornosť** - deti sa učia chápať výhody pozorného sledovania a koncentrácie. Ak nedokážu sledovať, čo sa deje, nemôžu vhodne reagovať bez ohľadu na to, aké sú múdre.   
  
**Predstavivosť** - Deti sú nútené si predstaviť rôzne akcie v rôznom poradí, pred tým ako sa udejú. Túto vlastnosť rozvíjame u detí tým, že ich učíme si predstavovať budúce ťahy bez toho aby ťahali figúrkami.   
  
**Predvídanie** - Deti sa učia najprv myslieť, potom konať. Po čase šach pomôže rozvinúť trpezlivosť a myslenie ako také.   
  
**Porovnávanie možností** - Deti sa učia, že nemusia spraviť hneď prvú vec, čo ich napadne. Učia sa zvažovať rôzne možnosti a ich pre a proti. Rozhodovací proces je lepší, ak je podložený logikou.   
  
**Abstraktné myslenie** - Deti sa učia odpútať od detailov a rôzne témy či koncepty použiť v rôznych ale súvisiacich situáciách.   
  
**Plánovanie** - Deti sa učia si stanovovať ciele a určovať si konkrétne kroky vedúce k nim. Veľmi dôležité je, že sa učia v prípade potreby prehodnotiť svoje ciele, či plány na základe zmeny situácie.   
  
**Súčasné zvažovanie rôznych možností** - Deti sa učia neupínať len na jeden možný plán. Paralelne zvažujú rôzne možnosti.